CELEX: 32019R1783
Language: bg
Date: 2019-10-01 00:00:00
Title: Регламент (ЕС) 2019/1783 на Комисията от 1 октомври 2019 година за изменение на Регламент (ЕС) № 548/2014 за прилагане на Директива 2009/125/ЕО на Европейския парламент и на Съвета по отношение на малките, средните и големите силови трансформатори (текст от значение за ЕИП)

25.10.2019   
               
               
                  BG
               
               
                  Официален вестник на Европейския съюз
               
               
                  L 272/107
               
            
         РЕГЛАМЕНТ (ЕС) 2019/1783 НА КОМИСИЯТА
         от 1 октомври 2019 година
         за изменение на Регламент (ЕС) № 548/2014 за прилагане на Директива 2009/125/ЕО на Европейския парламент и на Съвета по отношение на малките, средните и големите силови трансформатори
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (1), и по специално член 15, параграф 1 от нея,
         като има предвид, че:
         
                     (1)
                  
                  
                     В член 7 от Регламент (ЕС) № 548/2014 на Комисията (2) се изисква Комисията да извърши преглед на настоящия регламент с оглед на технологичния напредък и да представи резултатите от този преглед на Консултативния форум през 2017 г.
                  
               
                     (2)
                  
                  
                     Комисията направи проучване във връзка с прегледа, което анализира специфичните аспекти, посочени в член 7 от Регламент (ЕС) № 548/2014. Проучването бе предприето съвместно със заинтересовани лица и страни от Съюза и резултатите бяха направени обществено достояние.
                  
               
                     (3)
                  
                  
                     Проучването потвърди, че въздействието на консумацията на енергия през етапа на използване остава с най-голямо значение за потенциала за глобално затопляне. Направеният анализ не предостави достатъчно доказателства в подкрепа на предлагането на екологични изисквания, различни от минималните изисквания за енергийна ефективност.
                  
               
                     (4)
                  
                  
                     Проучването потвърди, че Регламент (ЕС) № 548/2014 е оказал положително въздействие върху КПД на силовите трансформатори, пускани на пазара, и установи, че наличните модели трансформатори могат да изпълняват минималните изисквания, определени в етап 1 (юли 2015 г.) без затруднения.
                  
               
                     (5)
                  
                  
                     Общопризнато е, че най-подходящият метод за оптимизиране на конструкциите на трансформатора с цел да се сведат до минимум загубите на електроенергия, продължава да бъде оценката и капитализацията на бъдещите загуби чрез използване на подходящи коефициенти на капитализация за загубите на късо съединение и на празен ход в хода на тръжната процедура. За целите на продуктовото регулиране обаче е възможно само използване на предписаните стойности за минимален КПД или максимални загуби.
                  
               
                     (6)
                  
                  
                     Проучването също така потвърди, че за производители те не съществуват значителни технически пречки за произвеждането на трансформатори в съответствие с минималните изисквания, определени на етап 2, за влизане в сила през юли 2021 г.
                  
               
                     (7)
                  
                  
                     В проучването се анализира икономическата жизнеспособност на трансформаторите, съобразени с минималните изисквания, определени за етап 2, приложими от юли 2021 г., и беше установено, че разходите за целия експлоатационен срок за средни и големи силови трансформатори, за които има съответствие, са винаги по-ниски от моделите, съобразени с етап 1, когато се пускат в експлоатация на нови обекти. В специфични ситуации обаче, когато средни силови трансформатори се монтират на места със съществуващи градски подстанции, може да има ограничения за обема и теглото, засягащи максималните размери и тегло на заменящия трансформатор, който ще се използва. Поради това, когато замяната на съществуващ трансформатор е технически невъзможна или предполага прекомерни разходи, следва да бъдат обосновани регулаторни облекчения.
                  
               
                     (8)
                  
                  
                     Съществуващо регулаторно освобождаване за замяната на големи силови трансформатори, свързано с прекомерни разходи за тяхното транспортиране и/или монтаж, следва да бъде допълнено от освобождаване за нови инсталации, когато са приложими и такива ограничения на разходите.
                  
               
                     (9)
                  
                  
                     Опитът показва, че трансформаторите може да се държат на склад от предприятията за комунални услуги и други икономически субекти за дълги периоди от време, преди те да бъдат монтирани на техните окончателни обекти. Следва обаче да продължи да бъде ясно, че съответствието с приложимите изисквания следва да е било доказано или когато трансформаторът е пуснат на пазара или когато е пуснат в експлоатация, но не и двете.
                  
               
                     (10)
                  
                  
                     Съществуването на пазар за ремонт на трансформатори налага да се предоставят насоки относно обстоятелствата, при които трансформатор, претърпял определени ремонтни дейности, следва да се счита за еквивалентен на нов продукт и поради това следва да отговаря на изискванията, формулирани в приложение I към настоящия регламент.
                  
               
                     (11)
                  
                  
                     За да се увеличи ефективността на настоящия регламент и да се защитят потребителите, продукти, които автоматично променят експлоатационните си показатели в условията на изпитване, за да подобрят обявените параметри, следва да бъдат забранени за пускане на пазара или в експлоатация.
                  
               
                     (12)
                  
                  
                     За да се улеснят изпитванията за проверка на съответствието, на органите за надзор на пазара следва да се даде възможност да изпитат или да бъдат свидетели на изпитването на по-големи трансформатори в помещения като например тези на производителя.
                  
               
                     (13)
                  
                  
                     Натрупаният опит при прилагането на Регламент (ЕС) № 548/2014 показа съществуването на национални отклонения в стандартните напрежения в разпределителните електрически мрежи в определени държави членки. Тези отклонения обуславят различни прагови стойности на напрежението за категоризацията на трансформаторите и носят информация за това какви минимални изисквания за енергийна ефективност следва да бъдат приложими. Следователно включването на механизъм за уведомяване с цел осигуряване на публичност за специфични ситуации в държавите членки е обосновано.
                  
               
                     (14)
                  
                  
                     Мерките, предвидени в настоящия регламент, са в съответствие със становището на Комитета, учреден съгласно член 19, параграф 1 от Директива 2009/125/ЕО,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) № 548/2014 се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           
                              Предмет и обхват
                           
                           
                              1.   С настоящия регламент се определят изисквания за екопроектиране във връзка с предлагането на пазара или пускането в експлоатация на силови трансформатори с минимална мощност 1 kVA, използвани в преносни и разпределителни електрически мрежи с честота 50 Hz или за промишлени приложения.
                              Настоящият регламент се прилага за трансформатори, закупени след 11 юни 2014 г.
                           
                           
                              2.   Настоящият регламент не се прилага за трансформаторите, които са специално проектирани за следните приложения:
                              
                                          а)
                                       
                                       
                                          измервателни трансформатори, специално проектирани да предават информационен сигнал към измервателни уреди и защитни или контролни устройства или подобни апарати;
                                       
                                    
                                          б)
                                       
                                       
                                          трансформатори, специално проектирани и предназначени да осигуряват постояннотоково захранване на електронни товари или товари на изправители. Това освобождаване не включва трансформатори, предназначени да осигуряват променливотоково захранване от постояннотокови източници като трансформатори за вятърни генератори и за фотоволтаични приложения или трансформатори, проектирани за приложения за пренос и разпределение на електроенергия с постоянен ток;
                                       
                                    
                                          в)
                                       
                                       
                                          трансформатори, специално проектирани да бъдат директно свързани към електропещ;
                                       
                                    
                                          г)
                                       
                                       
                                          трансформатори, специално проектирани да бъдат монтирани на неподвижни или плаващи разположени в морето платформи, разположени в морето вятърни турбини или на борда на кораби и всички видове плавателни съдове;
                                       
                                    
                                          д)
                                       
                                       
                                          трансформатори, специално проектирани да подсигурят ситуация, ограничена по време, когато нормалното електрозахранване е било прекъснато поради непредвидено събитие (като например повреда в захранването) или поради възстановяване на подстанция, но не и да обновят за постоянно съществуваща подстанция;
                                       
                                    
                                          е)
                                       
                                       
                                          трансформатори (с разделени или автотрансформаторно свързани намотки), включени директно или чрез преобразувател към контактна мрежа за променлив или постоянен ток и използвани в стационарните съоръжения на железопътната система;
                                       
                                    
                                          ж)
                                       
                                       
                                          заземителни трансформатори, специално проектирани да бъдат включени в електрическа система, за да осигуряват връзка с неутралата с цел заземяване, директно или през импеданс;
                                       
                                    
                                          з)
                                       
                                       
                                          тягови трансформатори,специално проектирани за монтаж на железопътен подвижен състав, свързани директно или чрез преобразувател към контактна мрежа за променлив или постоянен ток и специално използвани в стационарните съоръжения на железопътната система;
                                       
                                    
                                          и)
                                       
                                       
                                          пускови трансформатори, специално проектирани за пускане на трифазни асинхронни електродвигатели, така че да се елиминират краткотрайни спадания на захранващото напрежение, и които не са захранени при нормална експлоатация.
                                       
                                    
                                          й)
                                       
                                       
                                          изпитвателни трансформатори, специално проектирани за получаването на определено напрежение или ток в електрическа верига за целите на изпитването на електрическо оборудване;
                                       
                                    
                                          к)
                                       
                                       
                                          заваръчни трансформатори, специално проектирани за употреба в оборудване за електродъгово или електросъпротивително заваряване;
                                       
                                    
                                          л)
                                       
                                       
                                          трансформатори, специално проектирани за взривозащитени приложения в съответствие с Директива 94/9/ЕО на Европейския парламент и на Съвета (*1) и за подземни руднични приложения;
                                       
                                    
                                          м)
                                       
                                       
                                          трансформатори, специално проектирани за дълбоководни (потопени) съоръжения;
                                       
                                    
                                          н)
                                       
                                       
                                          междинни трансформатори от средно напрежение (СН) към средно напрежение (СН) до 5 MVA, използвани като интерфейсни трансформатори, които се използват в мероприятие за преобразуване на мрежовите напрежения и са поставени в общата точка между две стойности на напрежението на две мрежи за средно напрежение и които трябва да могат да понасят аварийни претоварвания;
                                       
                                    
                                          о)
                                       
                                       
                                          средни и големи силови трансформатори, специално проектирани да допринесат за безопасността на ядрените инсталации, както е определено в член 3 от Директива 2009/71/Евратом на Съвета (*2);
                                       
                                    
                                          п)
                                       
                                       
                                          трифазни средни силови трансформатори с мощност под 5 kVA,
                                       
                                    освен що се отнася до изискванията, посочени в точка 4, букви а), б) и г) от приложение I към настоящия регламент.
                           
                           
                              3.   За средни и големи силови трансформатори, независимо от това кога са били пуснати за пръв път на пазара или в експлоатация, съответствието се оценява отново и те отговарят на изискванията на настоящия регламент, ако са обект на всички от следните дейности:
                              
                                          а)
                                       
                                       
                                          замяна на магнитопровода или част от него;
                                       
                                    
                                          б)
                                       
                                       
                                          замяна на една или повече от целите намотки.
                                       
                                    Тази мярка се прилага, без да се засягат правните задължения съгласно законодателството на Съюза за хармонизация, с които тези продукти може да е необходимо да са съобразени.
                           
                        
                        
                           (*1)  Директива 94/9/ЕО на Европейския парламент и на Съвета от 23 март 1994 г. за сближаване на законодателствата на държавите членки относно оборудването и защитните системи, предназначени за използване в потенциално експлозивна атмосфера (ОВ L 100, 19.4.1994 г., стр. 1)."
                        
                        
                           (*2)  Директива 2009/71/Евратом на Съвета от 25 юни 2009 година за установяване на общностна рамка за ядрената безопасност на ядрените инсталации (ОВ L 172, 2.7.2009 г., стр. 18).“"
                        
                     
                  
                        2)
                     
                     
                        Член 2 се изменя, както следва:
                        
                                    а)
                                 
                                 
                                    точки 3 и 4 се заменят със следното:
                                    
                                       „3)   „среден силов трансформатор“ означава силов трансформатор, в който всички намотки са с обявена мощност по-малка или равна на 3150 kVA, и с максимално напрежение на оборудването по-високо от 1,1 kV и по-малко или равно на 36 kV;
                                    
                                    
                                       4)   „голям силов трансформатор“ означава силов трансформатор с поне една намотка с обявена мощност по-голяма от 3150 kVA или с максимално напрежение на оборудването по-високо от 36 kV;“
                                    
                                 
                              
                                    б)
                                 
                                 
                                    точка 7 се заменя със следното:
                                    
                                       „7)   „среден силов трансформатор за монтаж на стълб“ означава силов трансформатор с обявена мощност до 400 KVA, подходящ за експлоатация на открито и специално проектиран да бъде монтиран върху носещите конструкции на въздушни електрически линии.“;
                                    
                                 
                              
                                    в)
                                 
                                 
                                    в член 2 се добавят следните точки 17 до 22:
                                    
                                       „17)   „обявени стойности“ означава посочените в техническата документация стойности съгласно точка 2 от приложение IV към Директива 2009/125/ЕО, и, в съответните случаи, стойностите, използвани за изчисляване на тези стойности;
                                    
                                    
                                       18)   „трансформатор с две напрежения“ означава трансформатор с една или повече намотки, с налични две напрежения, за да може да работи и подава обявена мощност при всяка от двете различни стойности на напрежението;
                                    
                                    
                                       19)   „изпитване в присъствие на наблюдател“ означава активно наблюдение на физическото изпитване на продукта, предмет на изследване, от друг страна (субект), за да се направят заключения относно валидността на изпитването и резултатите от него. Това може да включва заключения относно съответствието на методите за изпитване и изчисление, използвани с приложимите стандарти и законодателство;
                                    
                                    
                                       20)   „заводско приемно изпитване“ означава изпитване на поръчан продукт, при което клиентът използва изпитване в присъствие на наблюдател, за да провери пълното съответствие на продукта с договорните изисквания, преди приемането или пускането му в експлоатация;
                                    
                                    
                                       21)   „еквивалентен модел“ означава модел, при който техническите характеристики от значение за предоставяната техническа информация са същите като при друг модел, който обаче е пуснат на пазара или в експлоатация от същия производител или вносител като друг модел с различен идентификатор на модела;
                                    
                                    
                                       22)   „идентификатор на модела“ означава кодът — обикновено буквено-цифров — който разграничава конкретен модел на продукта от другите модели със същата търговска марка или същото наименование на производител или вносител.“
                                    
                                 
                              
                  
                        3)
                     
                     
                        Член 3 се заменя със следното:
                        „Изискванията за екопроектиране, определени в приложение I, се прилагат считано от датите, посочени в него.
                        Ако праговите напрежения в разпределителните електрически мрежи се отклоняват от стандартните в Съюза (*3), държавите членки уведомяват съответно Комисията за това, така че да може да бъде направено публично уведомление за правилното тълкуване на таблици I.1, I.2, I.3а, I.3б, I.4, I.5, I.6, I.7, I.8 и I.9 от приложение I.
                        
                           (*3)  CENELEC EN 60038 включва в приложение 2Б национално отклонение за Чешката република, съгласно което стандартното напрежение за оборудване в трифазни системи за променливо напрежение е 38,5 kV вместо 36 kV и 25 kV вместо 24 kV.“"
                        
                     
                  
                        4)
                     
                     
                        Член 4 се заменя със следното:
                        
                           „Член 4
                           Оценяване на съответствието
                           
                              1.   Процедурата за оценяване на съответствието, посочена в член 8 от Директива 2009/125/ЕО, трябва да бъде или системата за вътрешен проектен контрол, предвидена в приложение IV към същата директива, или управленската система, определена в приложение V към същата директива.
                           
                           
                              2.   За целите на оценяването на съответствието съгласно член 8 от Директива 2009/125/ЕО досието с техническа документация трябва да съдържа копие от продуктовата информация, предоставяна в съответствие с точка 4 от приложение I, както подробностите и резултатите от изчисленията, определени в приложение II към настоящия регламент.
                           
                           
                              3.   Когато информацията, съдържаща се в техническата документация за конкретен модел е получена:
                              
                                          а)
                                       
                                       
                                          от модел, който има същите технически характеристики, които са от значение за подлежащата на предоставяне техническа информация, но е произведен от друг производител; или
                                       
                                    
                                          б)
                                       
                                       
                                          чрез изчисляване въз основа на конструкцията или екстраполация въз основа на друг модел от същия или от друг производител, или и по двата начина,
                                       
                                    техническата документация трябва да включва подробности за това изчисление, оценката, която е направена от производителя за проверка на точността на изчислението, и ако е целесъобразно, декларация за идентичност между моделите на различните производители.
                           
                           
                              4.   Техническата документация включва списък на еквивалентните модели, включително идентификаторите им.“
                           
                        
                     
                  
                        5)
                     
                     
                        Член 7 се заменя със следното:
                        
                           „Член 7
                           
                              Преглед
                           
                           Комисията извършва преглед на настоящия регламент в светлината на технологичния напредък и представя на Консултативния форум резултатите, включително, ако е целесъобразно, проект на предложение за преразглеждане, не по-късно от 1 юли 2023 г. Прегледът се отнася по-специално до следните въпроси:
                           
                                       —
                                    
                                    
                                       степента, в която изискванията, определени за етап 2 са разходоефективни и дали е целесъобразно да се въведат по-строги изисквания за етап 3,
                                    
                                 
                                       —
                                    
                                    
                                       целесъобразността на отстъпките, въведени за средните и големите силови трансформатори в случаите, в които разходите за монтаж биха били несъразмерни,
                                    
                                 
                                       —
                                    
                                    
                                       възможността за използване на изчислението на стойностите на максималния к.п.д. за загуби заедно със загубите в абсолютни стойности при средни силови трансформатори,
                                    
                                 
                                       —
                                    
                                    
                                       възможността за приемане на неутрален по отношение на технологиите- подход към минималните изисквания, определени за трансформатори с течностно запълване-, сухи и евентуално електронни трансформатори,
                                    
                                 
                                       —
                                    
                                    
                                       целесъобразността на определянето на минимални изисквания за ефективност за малки силови трансформатори,
                                    
                                 
                                       —
                                    
                                    
                                       целесъобразността на изключенията за трансформатори за морски приложения,
                                    
                                 
                                       —
                                    
                                    
                                       целесъобразността на отстъпките за трансформатори за монтаж на стълб и за специални комбинации от напрежения за намотките на средни силови трансформатори,
                                    
                                 
                                       —
                                    
                                    
                                       възможността и целесъобразността за обхващане на въздействия върху околната среда, различни от енергопотреблението на етапа на използване, като например шума и ефективността на използване на материалите.“
                                    
                                 
                     
                  
                        6)
                     
                     
                        Член 8 се преномерира на член 9 се добавя нов член 8, както следва:
                        
                           „Член 8
                           Заобикаляне на разпоредбите
                           Производителят, вносителят или упълномощеният представител не пускат на пазара продукти, които са проектирани така, че да могат да разпознават дали са в процес на изпитване (например чрез разпознаване на условията на изпитване или на изпитвателния цикъл) и да реагират по специален начин, като автоматично променят експлоатационните си показатели по време на изпитването, с цел да постигнат по-благоприятно равнище на някой от параметрите, обявени от производителя, вносителя или упълномощения представител в техническата документация или включени в предоставяната документация.“
                        
                     
                  
                        7)
                     
                     
                        Приложенията се изменят, както е предвидено в приложението към настоящия регламент.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 1 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 285, 31.10.2009 г., стр. 10.
         
            (2)  Регламент (ЕС) № 548/2014 на Комисията от 21 май 2014 г. за прилагане на Директива 2009/125/ЕО на Европейския парламент и на Съвета по отношение на малките, средните и големите силови трансформатори (ОВ L 152, 22.5.2014 г., стр. 1).
      
      
         
            ПРИЛОЖЕНИЕ
            Приложенията към Регламент (ЕС) № 548/2014 се изменят, както следва:
            
               1)   
               Приложение I се изменя, както следва:
               
                           а)
                        
                        
                           точка 1 се изменя, както следва:
                           
                                       i)
                                    
                                    
                                       заглавието на таблица I.1 се заменя със следното:
                                       „Максимални загуби на късо съединение и на празен ход (във W) за трифазни средни силови трансформатори, с течностно запълване, едната намотка на които е с Um ≤ 24 kV, а другата намотка — с Um ≤ 3,6 kV“;
                                    
                                 
                                       ii)
                                    
                                    
                                       заглавието на таблица I.2 се заменя със следното:
                                       „Максимални загуби на късо съединение и на празен ход (във W) за сухи трифазни средни силови трансформатори, едната намотка на които е с Um ≤ 24 kV, а другата намотка — с Um ≤ 3,6 kV“;
                                    
                                 
                                       iii)
                                    
                                    
                                       след първата алинея се добавят следните алинеи:
                                       „Считано от датата на прилагане на изискванията за етап 2 (1 юли 2021 г.), когато замяната едно към едно на съществуващ среден силов трансформатор предполага несъразмерни разходи, свързани с неговото монтиране, за заменящия трансформатор, по изключение, се изисква да е съобразен с изискванията за етап 1 за дадената обявена мощност.
                                       В това отношение разходите за монтаж са несъразмерни, ако разходите за замяната на цялата подстанция, където се помещава трансформаторът, и/или придобиването или наемането на допълнителна площ, са по-високи от нетната настояща стойност на избегнатите допълнителни загуби на електроенергия (без тарифите, данъците и таксите) на заместващ трансформатор, съответстващ на етап 2, в рамките на нормално очаквания му експлоатационен срок. Нетната настояща стойност се изчислява въз основа на стойностите на признатите за актив загуби, като се използват широко приети норми на социално сконтиране (*1).
                                       В този случай производителят, вносителят, или упълномощеният представител включва в техническата документация на заместващия трансформатор следната информация:
                                       
                                                   —
                                                
                                                
                                                   Адрес и данни за връзка със заявителя на заместващия трансформатор
                                                
                                             
                                                   —
                                                
                                                
                                                   Станцията, където ще бъде инсталиран заместващият трансформатор. Тя трябва да бъде еднозначно идентифицирана с конкретно местоположение или конкретен вид инсталация (напр. модел станция или будка)
                                                
                                             
                                                   —
                                                
                                                
                                                   Техническа и/или икономическа обосновка за несъразмерно високите разходи за монтиране на трансформатор, който съответства само на етап 1, вместо да съответства на етап 2. Ако трансформаторите са били възложени чрез тръжна процедура се осигурява цялата необходима информация относно анализа на офертите и вземането на решение за възлагане.
                                                
                                             В посочените по-горе случаи, производителят, вносителят или неговият упълномощен представител уведомява компетентните национални органи за надзор на пазара.
                                       
                                          (*1)  В Инструментариума за по-добро регулиране на Европейската комисия се предлага използване на стойност 4 % за нормата на социално сконтиране https://ec.europa.eu/info/sites/info/files/file_import/better-regulation-toolbox-61_en_0.pdf“;"
                        
                                    
                                 
                                       iv)
                                    
                                    
                                       таблица I.3 се заменя с таблици I.3а и I.3б, както следва:
                                       
                                          „Таблица I.3а.
                                       
                                       
                                          Корекционните коефициенти, които се използват за загубите на късо съединение и загубите на празен ход, посочени в таблици I.1, I.2 и I.6 за средни силови трансформатори със специални комбинации от напрежения на намотките (за обявена мощност ≤ 3 150  kVA)
                                       
                                       
                                                   Специални комбинации от напрежения в една намотка
                                                
                                                
                                                   Загуби на късо съединение (Pk)
                                                
                                                
                                                   Загуби на празен ход (Po)
                                                
                                             
                                                   За такива с течностно запълване (таблица I.1) и сухи (таблица I.2)
                                                
                                                
                                                   Без корекция
                                                
                                                
                                                   Без корекция
                                                
                                             
                                                   Най-високо първично напрежение за оборудване Um ≤ 24 kV
                                                
                                                
                                                   Най-високо вторично напрежение за оборудване Um > 3,6 kV
                                                
                                             
                                                   За такива с течностно запълване (таблица I.1)
                                                
                                                
                                                   10 %
                                                
                                                
                                                   15 %
                                                
                                             
                                                   Най-високо първично напрежение за оборудване Um = 36 kV
                                                
                                                
                                                   Най-високо вторично напрежение за оборудване Um ≤ 3,6 kV
                                                
                                             
                                                   Най-високо първично напрежение за оборудване Um = 36 kV
                                                
                                                
                                                   Най-високо вторично напрежение за оборудване Um > 3,6 kV
                                                
                                                
                                                   10 %
                                                
                                                
                                                   15 %
                                                
                                             
                                                   За сухи (таблица I.2)
                                                
                                                
                                                   10 %
                                                
                                                
                                                   15 %
                                                
                                             
                                                   Най-високо първично напрежение за оборудване Um = 36 kV
                                                
                                                
                                                   Най-високо вторично напрежение за оборудване Um ≤ 3,6 kV
                                                
                                             
                                                   Най-високо първично напрежение за оборудване Um = 36 kV
                                                
                                                
                                                   Най-високо вторично напрежение за оборудване Um > 3,6 kV
                                                
                                                
                                                   15 %
                                                
                                                
                                                   20 %
                                                
                                             
                                          
                                       
                                          Таблица I.3б:
                                       
                                       
                                          Корекционните коефициенти, които се използват за загубите на късо съединение и загубите на празен ход, посочени в таблици I.1, I.2 и I.6 за средни силови трансформатори с две напрежения в една или и в двете намотки, различаващи се с повече от 10 %, и с обявена мощност ≤ 3 150  kVA.
                                       
                                       
                                                   Тип с две напрежения
                                                
                                                
                                                   Базово напрежение за прилагането на корекционните коефициенти
                                                
                                                
                                                   Загуби на късо съединение (Pk) (*2)
                                                   
                                                
                                                
                                                   Загуби на празен ход (Po) (*2)
                                                   
                                                
                                             
                                                   Две напрежения в една намотка с намалена изходна мощност на намотката за ниско напрежение, която е с по-ниското напрежение
                                                   И
                                                   максимална разполагаема мощност при по-ниското напрежение на намотката за ниско напрежение, ограничена до 0,85 от обявената мощност, определена за по-високото напрежение на намотката за ниско напрежение.
                                                
                                                
                                                   загубите се изчисляват въз основа на по-високото напрежение на намотката за ниско напрежение
                                                
                                                
                                                   Без корекция
                                                
                                                
                                                   Без корекция
                                                
                                             
                                                   Две напрежения в една намотка с намалена изходна мощност на намотката за високо напрежение, която е с по-ниското напрежение
                                                   максимална разполагаема мощност при по-ниското напрежение на намотката за високо напрежение, ограничена до 0,85 от обявената мощност, определена за по-високото напрежение на намотката за високо напрежение.
                                                
                                                
                                                   загубите се изчисляват въз основа на по-високото напрежение на намотката за високо напрежение
                                                
                                                
                                                   Без корекция
                                                
                                                
                                                   Без корекция
                                                
                                             
                                                   Две напрежения в една намотка
                                                   И
                                                   пълната обявена мощност, разполагаема на двете намотки, т.е., пълната обявена мощност е на разположение независимо от комбинацията от напрежения.
                                                
                                                
                                                   Загубите се изчисляват въз основа на по-високото напрежение на намотката с две напрежения
                                                
                                                
                                                   10 %
                                                
                                                
                                                   15 %
                                                
                                             
                                                   По две напрежения в двете намотки
                                                   И
                                                   номиналната мощност, разполагаема във всички комбинации от намотки, т.е. двете напрежения в една намотка са напълно разчетени в комбинация с едно от напреженията на другата намотка
                                                
                                                
                                                   загубите се изчисляват въз основа на по-високите напрежения на двете намотки с две напрежения
                                                
                                                
                                                   20 %
                                                
                                                
                                                   20 %
                                                
                                             
                                 
                     
                           б)
                        
                        
                           в точка 1.4 първият абзац се заменя със следното:
                           
                                       „1.4.
                                    
                                    
                                       За замяна едно към едно на съществуващи средни силови трансформатори за монтаж на стълб с мощности между 25 kVA и 400 kVA, приложимите максимални стойности на загубите на късо съединение и на празен ход са посочените в таблица I.6 по-долу, а не тези в таблици I.1 и I.2. Максимално допустимите загуби за стойности на kVA, различни от стойностите, изрично посочени в таблица I.6, се получават чрез линейна интерполация или екстраполация. Корекционните коефициенти за специални комбинации от напрежения на намотките, посочени в таблици I.3а и I.3б“, са също приложими.
                                       За замяна едно към едно на съществуващи средни силови трансформатори за монтаж на стълб, производителят, вносителят или упълномощеният представител включва в техническата документация на трансформатора следната информация:
                                       
                                                   —
                                                
                                                
                                                   адрес и данни за връзка със заявителя на заместващия трансформатор,
                                                
                                             
                                                   —
                                                
                                                
                                                   станцията, където ще бъде инсталиран заместващият трансформатор. Тя трябва да бъде еднозначно идентифицирана с конкретно местоположение, или с конкретен вид инсталация (напр. техническо описание на стълба).
                                                
                                             В посочените по-горе случаи, производителят, вносителят или неговият упълномощен представител уведомява компетентните национални органи за надзор на пазара.
                                       По отношение на монтирането на нови трансформатори за монтаж на стълб важат изискванията от таблици I.1 и I.2 заедно с таблици I.3а и I.3б, когато това е обосновано.“;
                                    
                                 
                     
                           в)
                        
                        
                           точка 2 се заменя със следното:
                           
                                       „2.
                                    
                                    
                                       
                                          Минимални изисквания за енергийната ефективност на големи силови трансформатори
                                       
                                    
                                 Минималните изисквания за енергийната ефективност на големи силови трансформатори са посочени в таблици I.7, I.8 и I.9.
                           Може да има специфични случаи, при които замяната на съществуващ трансформатор, или монтирането на нов такъв, който отговаря на приложимите минимални изисквания, посочени в таблици I.7, I.8 и I.9, биха довели до несъразмерно високи разходи. Като общо правило, разходите могат да се считат за несъразмерно високи, когато допълнителните разходи за транспортиране и/или монтиране на трансформатор, съответстващ на етап 2 или 1, в зависимост от случая, биха били по-високи от нетната настояща стойност на избегнатите допълнителни загуби на електроенергия (изключват се тарифите, данъците и таксите) за нормално очаквания му експлоатационен срок. Тази нетна настояща стойност се изчислява въз основа на стойностите на признатите за актив загуби, като се използват широко приети норми на социално сконтиране (*3)
                           
                           В тези случаи се прилагат следните алтернативни разпоредби:
                           Считано от датата на прилагане на изискванията за етап 2 (1 юли 2021 г.), когато замяната едно към едно на съществуващ трансформатор на съществуващ обект предполага несъразмерни разходи, свързани с неговото транспортиране и/или монтиране, или е технически неосъществима, за заменящия трансформатор, по изключение, се изисква само да е в съответствие с изискванията за етап 1 за дадената обявена мощност.
                           Освен това, ако разходите за монтиране на заместващ трансформатор, който е в съответствие с изискванията за етап 1, са също несъразмерно високи, или когато не съществуват технически осъществими решения, за заместващия трансформатор не се прилагат минимални изисквания.
                           Считано от датата на прилагане на изискванията за етап 2 (1 юли 2021 г.), когато монтирането на нов голям силов трансформатор на нов обект предполага несъразмерни разходи, свързани с неговото транспортиране и/или инсталиране, или е технически неосъществимо, за новия трансформатор, по изключение, се изисква само да е съобразен с изискванията за етап 1 за дадената обявена мощност.
                           В тези случаи производителят, вносителят или упълномощеният представител, отговарящ за пускането на пазара или пускането в експлоатация на трансформатора:
                           включва в техническата документация на новия или заместващия трансформатор следната информация:
                           
                                       —
                                    
                                    
                                       адрес и данни за връзка със заявителя на заместващия трансформатор,
                                    
                                 
                                       —
                                    
                                    
                                       конкретното място, където ще бъде монтиран трансформаторът,
                                    
                                 
                                       —
                                    
                                    
                                       техническа и/или икономическа обосновка за монтиране на нов или заместващ трансформатор, който не отговаря на изискванията за етап 2 или етап 1. Ако трансформаторът е бил възложен чрез тръжна процедура се осигурява цялата необходима информация относно анализа на офертите и вземането на решение за възлагане,
                                    
                                 
                                       —
                                    
                                    
                                       уведомява компетентните национални органи за надзор на пазара.
                                       
                                          Таблица I.7.
                                       
                                       
                                          Минимални изисквания за максималния коефициент на полезно действие на големи силови трансформатори с течностно запълване
                                       
                                       
                                                   
                                                      Обявена мощност (MVA)
                                                   
                                                
                                                
                                                   Етап 1 (1.7.2015 г.)
                                                
                                                
                                                   Етап 2 (1.7.2021 г.)
                                                
                                             
                                                   Минимални стойности за максималния коефициент на полезно действие (%)
                                                
                                             
                                                   ≤ 0,025
                                                
                                                
                                                   97,742
                                                
                                                
                                                   98,251
                                                
                                             
                                                   0,05
                                                
                                                
                                                   98,584
                                                
                                                
                                                   98,891
                                                
                                             
                                                   0,1
                                                
                                                
                                                   98,867
                                                
                                                
                                                   99,093
                                                
                                             
                                                   0,16
                                                
                                                
                                                   99,012
                                                
                                                
                                                   99,191
                                                
                                             
                                                   0,25
                                                
                                                
                                                   99,112
                                                
                                                
                                                   99,283
                                                
                                             
                                                   0,315
                                                
                                                
                                                   99,154
                                                
                                                
                                                   99,320
                                                
                                             
                                                   0,4
                                                
                                                
                                                   99,209
                                                
                                                
                                                   99,369
                                                
                                             
                                                   0,5
                                                
                                                
                                                   99,247
                                                
                                                
                                                   99,398
                                                
                                             
                                                   0,63
                                                
                                                
                                                   99,295
                                                
                                                
                                                   99,437
                                                
                                             
                                                   0,8
                                                
                                                
                                                   99,343
                                                
                                                
                                                   99,473
                                                
                                             
                                                   1
                                                
                                                
                                                   99,360
                                                
                                                
                                                   99,484
                                                
                                             
                                                   1,25
                                                
                                                
                                                   99,418
                                                
                                                
                                                   99,487
                                                
                                             
                                                   1,6
                                                
                                                
                                                   99,424
                                                
                                                
                                                   99,494
                                                
                                             
                                                   2
                                                
                                                
                                                   99,426
                                                
                                                
                                                   99,502
                                                
                                             
                                                   2,5
                                                
                                                
                                                   99,441
                                                
                                                
                                                   99,514
                                                
                                             
                                                   3,15
                                                
                                                
                                                   99,444
                                                
                                                
                                                   99,518
                                                
                                             
                                                   4
                                                
                                                
                                                   99,465
                                                
                                                
                                                   99,532
                                                
                                             
                                                   5
                                                
                                                
                                                   99,483
                                                
                                                
                                                   99,548
                                                
                                             
                                                   6,3
                                                
                                                
                                                   99,510
                                                
                                                
                                                   99,571
                                                
                                             
                                                   8
                                                
                                                
                                                   99,535
                                                
                                                
                                                   99,593
                                                
                                             
                                                   10
                                                
                                                
                                                   99,560
                                                
                                                
                                                   99,615
                                                
                                             
                                                   12,5
                                                
                                                
                                                   99,588
                                                
                                                
                                                   99,640
                                                
                                             
                                                   16
                                                
                                                
                                                   99,615
                                                
                                                
                                                   99,663
                                                
                                             
                                                   20
                                                
                                                
                                                   99,639
                                                
                                                
                                                   99,684
                                                
                                             
                                                   25
                                                
                                                
                                                   99,657
                                                
                                                
                                                   99,700
                                                
                                             
                                                   31,5
                                                
                                                
                                                   99,671
                                                
                                                
                                                   99,712
                                                
                                             
                                                   40
                                                
                                                
                                                   99,684
                                                
                                                
                                                   99,724
                                                
                                             
                                                   50
                                                
                                                
                                                   99,696
                                                
                                                
                                                   99,734
                                                
                                             
                                                   63
                                                
                                                
                                                   99,709
                                                
                                                
                                                   99,745
                                                
                                             
                                                   80
                                                
                                                
                                                   99,723
                                                
                                                
                                                   99,758
                                                
                                             
                                                   100
                                                
                                                
                                                   99,737
                                                
                                                
                                                   99,770
                                                
                                             
                                                   125
                                                
                                                
                                                   99,737
                                                
                                                
                                                   99,780
                                                
                                             
                                                   160
                                                
                                                
                                                   99,737
                                                
                                                
                                                   99,790
                                                
                                             
                                                   ≥ 200
                                                
                                                
                                                   99,737
                                                
                                                
                                                   99,797
                                                
                                             
                                 Минималните стойности за максималния КПД при стойности на MVA, които попадат между стойностите, дадени в таблица I.7, се изчисляват чрез линейна интерполация.
                           
                              Таблица I.8.
                           
                           
                              Минимални изисквания за максималния коефициент на полезно действие за сухи големи силови трансформатори с Um ≤ 36kV
                           
                           
                                       
                                          Обявена мощност (MVA)
                                       
                                    
                                    
                                       Етап 1 (1.7.2015 г.)
                                    
                                    
                                       Етап 2 (1.7.2021 г.)
                                    
                                 
                                       Минимални стойности за максималния коефициент на полезно действие (%)
                                    
                                 
                                       3,15 < Sr ≤ 4
                                    
                                    
                                       99,348
                                    
                                    
                                       99,382
                                    
                                 
                                       5
                                    
                                    
                                       99,354
                                    
                                    
                                       99,387
                                    
                                 
                                       6,3
                                    
                                    
                                       99,356
                                    
                                    
                                       99,389
                                    
                                 
                                       8
                                    
                                    
                                       99,357
                                    
                                    
                                       99,390
                                    
                                 
                                       ≥ 10
                                    
                                    
                                       99,357
                                    
                                    
                                       99,390
                                    
                                 Минималните стойности за максималния КПД при стойности на MVA, които попадат между стойностите, дадени в таблица I.8, се изчисляват чрез линейна интерполация.
                           
                              Таблица I.9
                           
                           
                              Минимални изисквания за максималния коефициент на полезно действие за сухи големи силови трансформатори с Um > 36kV
                           
                           
                                       
                                          Обявена мощност (MVA)
                                       
                                    
                                    
                                       Етап 1 (1.7.2015 г.)
                                    
                                    
                                       Етап 2 (1.7.2021 г.)
                                    
                                 
                                       Минимални стойности за максималния коефициент на полезно действие (%)
                                    
                                 
                                       ≤ 0,05
                                    
                                    
                                       96,174
                                    
                                    
                                       96,590
                                    
                                 
                                       0,1
                                    
                                    
                                       97,514
                                    
                                    
                                       97,790
                                    
                                 
                                       0,16
                                    
                                    
                                       97,792
                                    
                                    
                                       98,016
                                    
                                 
                                       0,25
                                    
                                    
                                       98,155
                                    
                                    
                                       98,345
                                    
                                 
                                       0,4
                                    
                                    
                                       98,334
                                    
                                    
                                       98,570
                                    
                                 
                                       0,63
                                    
                                    
                                       98,494
                                    
                                    
                                       98,619
                                    
                                 
                                       0,8
                                    
                                    
                                       98,677
                                    
                                    
                                       98,745
                                    
                                 
                                       1
                                    
                                    
                                       98,775
                                    
                                    
                                       98,837
                                    
                                 
                                       1,25
                                    
                                    
                                       98,832
                                    
                                    
                                       98,892
                                    
                                 
                                       1,6
                                    
                                    
                                       98,903
                                    
                                    
                                       98,960
                                    
                                 
                                       2
                                    
                                    
                                       98,942
                                    
                                    
                                       98,996
                                    
                                 
                                       2,5
                                    
                                    
                                       98,933
                                    
                                    
                                       99,045
                                    
                                 
                                       3,15
                                    
                                    
                                       99,048
                                    
                                    
                                       99,097
                                    
                                 
                                       4
                                    
                                    
                                       99,158
                                    
                                    
                                       99,225
                                    
                                 
                                       5
                                    
                                    
                                       99,200
                                    
                                    
                                       99,265
                                    
                                 
                                       6,3
                                    
                                    
                                       99,242
                                    
                                    
                                       99,303
                                    
                                 
                                       8
                                    
                                    
                                       99,298
                                    
                                    
                                       99,356
                                    
                                 
                                       10
                                    
                                    
                                       99,330
                                    
                                    
                                       99,385
                                    
                                 
                                       12,5
                                    
                                    
                                       99,370
                                    
                                    
                                       99,422
                                    
                                 
                                       16
                                    
                                    
                                       99,416
                                    
                                    
                                       99,464
                                    
                                 
                                       20
                                    
                                    
                                       99,468
                                    
                                    
                                       99,513
                                    
                                 
                                       25
                                    
                                    
                                       99,521
                                    
                                    
                                       99,564
                                    
                                 
                                       31,5
                                    
                                    
                                       99,551
                                    
                                    
                                       99,592
                                    
                                 
                                       40
                                    
                                    
                                       99,567
                                    
                                    
                                       99,607
                                    
                                 
                                       50
                                    
                                    
                                       99,585
                                    
                                    
                                       99,623
                                    
                                 
                                       ≥ 63
                                    
                                    
                                       99,590
                                    
                                    
                                       99,626
                                    
                                 Минималните стойности за максималния КПД при стойности на MVA, които попадат между стойностите, дадени в таблица I.9, се изчисляват чрез линейна интерполация
                           (*3)  Europos Komisijos geresnio reglamentavimo priemonių rinkinyje siūloma taikyti 4 % dydžio socialinio diskonto normąhttps://ec.europa.eu/info/sites/info/files/file_import/better-regulation-toolbox-61_en_0.pdf“;."
                        
                     
                           г)
                        
                        
                           в точка 3 последната алинея се заменя със следното:
                           „Само за средни и големи силови трансформатори — информацията съгласно буква а); букви в) и г) също се включват върху табелката с технически данни за трансформатора.“;
                        
                     
                           д)
                        
                        
                           в точка 4 последният параграф се заличава
                           и се добавя следната нова буква г):
                           
                                       „г)
                                    
                                    
                                       конкретните причини, поради които трансформаторите се считат за освободени от прилагането на регламента в съответствие с член 1.2“.
                                    
                                 
                     
            
               2)   
               Приложение II се заменя със следното:
               
                  
                     „Приложение II
                     
                        Методи на измерване
                     
                     С цел постигане на съответствие с изискванията на настоящия регламент, измерванията се извършват при използване на надеждна, точна и възпроизводима процедура за измерване, съобразена с методи за измерване, съответстващи на общопризнатото техническо равнище, включително методи, посочени в документи, чиито номера са публикувани за тази цел в Официален вестник на Европейския съюз.
                     
                     
                        Методи за изчисляване
                     
                     За големи и средни силови трансформатори максималният коефициент на полезно действие (КПД), посочен в таблици I.4, I.5, I.7, I.8 и I.9 от приложение I, се изчислява като съотношението на подадената привидна мощност на трансформатора, намалена с електрическите загуби, към подадената привидна мощност на трансформатора. За изчисляването на максималния КПД се използва най-съвременната методика, на разположение в последната версия на съответните хармонизирани стандарти за средните и големите силови трансформатори.
                     Формулата за изчисляване на максималния коефициент на полезно действие е:
                     
                        
                     където:
                     
                                 P0
                                 
                              
                              
                                 са загубите на празен ход, измерени при обявеното напрежение и обявената честота за обявения извод
                              
                           
                                 Pc0
                                 
                              
                              
                                 е електрическата мощност необходима на системата за охлаждане, при работа на празен ход, получена от измерванията (при изпитването на типа) на мощността, консумирана от вентилатора и двигателите на помпите за помпане на течност (при системи ONAN и при системи ONAN/ONAF Pc0 е винаги нула) (ONAN = без принудително задвижване на маслото и без принудително обдухване на топлообменниците, ONAF = без принудително задвижване на маслото и с принудително обдухване на топлообменниците)
                              
                           
                                 Pck (kPEI)
                              
                              
                                 е електрическата мощност необходима на системата за охлаждане в допълнение към Pc0, за да работи при kPEI пъти обявения товар. Pck е функция от товара. Pck (kPEI) се получава от измерванията (при изпитването на типа) на мощността, консумирана от вентилатора и двигателите на помпите за помпане на течност (при системи без принудително задвижване на маслото и без принудително обдухване на топлообменниците Pck е винаги нула).
                              
                           
                                 Pk
                                 
                              
                              
                                 са измерените загуби на късо съединение при обявения ток и обявената честота за обявения извод, коригирани спрямо предписаната температура
                              
                           
                                 Sr
                                 
                              
                              
                                 е обявената мощност на трансформатора или автотрансформатора, за която се отнася Pk
                                 
                              
                           
                                 kPEI
                                 
                              
                              
                                 е коефициентът на натоварване при максимален КПД.
                              
                           
               
            
            
               3)   
               Приложение III (1) се изменя, както следва:
               
                            
                        
                        
                           след първа алинея се добавя следната алинея:
                           
                              „Когато даден модел продукт е проектиран така, че да може да разпознава дали е в процес на изпитване (например чрез разпознаване на условията на изпитване или на цикъла на изпитване) и да реагира конкретно, като автоматично променя работните си показатели по време на изпитване с цел да постигне по-благоприятна стойност на някой от параметрите, посочени в настоящия регламент или включени в техническата документация или в предоставяната документация, моделът и всички еквивалентни на него модели се считат за несъответстващи.“;
                           
                        
                     
                            
                        
                        
                           в края на точка 1 се добавя следното:
                           
                              „Органът на държавата членка може да направи тази проверка, като използва свое собствено изпитвателно оборудване.
                              Ако за такива трансформатори са планирани заводски приемо-предавателни изпитвания (ЗПИ), които да проверят параметрите, предвидени в приложение I към настоящия регламент, органите на държавите членки могат да решат по време на тези ЗПИ да използват наблюдатели, за да съберат резултати от изпитвания, които могат да бъдат използвани за проверка на съответствието на трансформатора, предмет на изследване. Органите може да изискат даден производител да оповести информация за евентуални планови ЗПИ, имащи отношение към изпитване в присъствие на възложителя.
                              Ако резултатът, посочен в точка 2, буква в), не бъде постигнат, за модела и за всички еквивалентни модели се счита, че не отговарят на изискванията на настоящия регламент. Незабавно след вземане на решение за несъответствие на модела органите на държавата членка предоставят цялата съответна информация на органите на другите държави членки и на Комисията.“;
                           
                        
                     
                            
                        
                        
                           точка 3 се заменя със следното:
                           
                              
                                          „3)
                                       
                                       
                                          Ако не бъдат постигнати резултатите, посочени в точка 2, букви а), б) или в), се смята, че съответният модел и всички еквивалентни на него модели не съответстват на изискванията в настоящия регламент.“
                                       
                                    
                        
                     
            
               4)   
               В приложение IV буква в) се заменя със следното:
               
                           „в)
                        
                        
                           Средни силови трансформатори с магнитопровод от аморфна стомана: Ao-50 %, Ak.“
                        
                     
            
               (*1)  В Инструментариума за по-добро регулиране на Европейската комисия се предлага използване на стойност 4 % за нормата на социално сконтиране https://ec.europa.eu/info/sites/info/files/file_import/better-regulation-toolbox-61_en_0.pdf“;
            
               (*3)  Europos Komisijos geresnio reglamentavimo priemonių rinkinyje siūloma taikyti 4 % dydžio socialinio diskonto normą
            https://ec.europa.eu/info/sites/info/files/file_import/better-regulation-toolbox-61_en_0.pdf“;.“
            
               (*2)  Загубите се изчисляват въз основа на напрежението на намотката, посочена във втората колона, като може да бъдат завишени с корекционните коефициенти, дадени в последните 2 колони. Във всеки случай, независимо от комбинациите от напрежения на намотките, загубите не може да надвишават стойностите, дадени в таблици I.1, I.2 и I.6, поправени с коефициентите от настоящата таблица.“;
            
               (1)  Приложение III към Регламент (ЕС) № 548/2014, изменен с Регламент (ЕС) 2016/2282 на Комисията от 30 ноември 2016 г. за изменение на регламенти (ЕО) № 1275/2008, (ЕО) № 107/2009, (ЕО) № 278/2009, (ЕО) № 640/2009, (ЕО) № 641/2009, (ЕО) № 642/2009, (ЕО) № 643/2009, (ЕС) № 1015/2010, (ЕС) № 1016/2010, (ЕС) № 327/2011, (ЕС) № 206/2012, (ЕС) № 547/2012, (ЕС) № 932/2012, (ЕС) № 617/2013, (ЕС) № 666/2013, (ЕС) № 813/2013, (ЕС) № 814/2013, (ЕС) № 66/2014, (ЕС) № 548/2014, (ЕС) № 1253/2014, (ЕС) 2015/1095, (ЕС) 2015/1185, (ЕС) 2015/1188, (ЕС) 2015/1189 и (ЕС) 2016/2281 по отношение на използването на допустими отклонения при процедурите за проверка, ОВ L 346, 20.12.2016 г., стр. 51.